જમીન મહેસૂલ માટે મુળ કાયદામાં કલમ –૧૭ માં કલેક્ટર ફરમાવે તેવા રેકર્ડ રજીસ્ટરોમાં હિસાબ રાખવાની જોગવાઇ છે.૧૮૭૯ થી ૧૯૧૩ સુધી કલેક્ટરો પોતાની રીતે હિસાબ રખાવતા અને મહેસૂલની રકમ જમા કરાવતા. ૧૯૧૩માં એંડરસને રેવન્યુએકાઉન્ટમેન્યુઅલ બનાવ્યું જેને ગામ નમૂના, તાલુકા નમૂના અને જિલ્લા નમૂના કહેવામા આવે છે. જેમા સમગ્ર મહેસૂલી હિસાબ આવી જાય છે.	આ નમૂના અત્યંત ચીવટથી તૈયાર થયેલા છે અને સામાન્ય શિક્ષિત વ્યક્તિ તેને સમજીને હિસાબ કરી શકે તેવા છે. જેમા ખેતી,બિનખેતી, સાર્વજનીક, ઇનામી અને અન્ય પ્રકારની જમીનનું ક્ષેત્રફળ, આકાર અને ગામ, તાલુકા, જિલ્લાની કુલ મહેસૂલ ની રકમ, બિનખેતી આવક, પરચુરણ ઊપજ, અન્ય ઊપજ નો હિસાબ સમાવિષ્ટ કરવામા આવે છે.